CELEX: 62014CN0535
Language: et
Date: 2014-11-24 00:00:00
Title: Kohtuasi C-535/14 P: Vadzim Ipatau 24. novembril 2014 esitatud apellatsioonkaebus Üldkohtu (esimene koda) 23. septembri 2014 . aasta otsuse peale kohtuasjas T-646/11: Ipatau versus nõukogu

26.1.2015   
            
            
               ET
            
            
               Euroopa Liidu Teataja
            
            
               C 26/20
            
         Vadzim Ipatau 24. novembril 2014 esitatud apellatsioonkaebus Üldkohtu (esimene koda) 23. septembri 2014. aasta otsuse peale kohtuasjas T-646/11: Ipatau versus nõukogu
   (Kohtuasi C-535/14 P)
   (2015/C 026/24)
   Kohtumenetluse keel: prantsuse
   
      Pooled
   
   
      Apellant: Vadzim Ipatau (esindaja: advokaat M. Michalauskas)
   
      Teine menetlusosaline: Euroopa Liidu Nõukogu
   
      Apellandi nõuded
   
   
               —
            
            
               tühistada Üldkohtu 23. septembri 2014. aasta otsus kohtuasjas T-646/11;
            
         
               —
            
            
               teha asja suhtes lõplik kohtuotsus või suunata asi tagasi Üldkohtusse otsustamiseks;
            
         
               —
            
            
               mõista kohtukulud, kaasa arvatud Üldkohtu menetluses kantud kohtukulud välja nõukogult.
            
         
      Väited ja peamised argumendid
   
   Apellatsioonkaebuse põhjendamiseks esitab apellant neli väidet.
   Esiteks väidab apellant, et Üldkohus rikkus õigust tõhusale kohtulikule kaitsele, keeldudes õigusabitaotluse esitamise alusel peatamast tähtaega, mis on ette nähtud vaidlustatud akti tühistamise hagi esitamiseks.
   Teiseks väidab ta, et Üldkohus rikkus kaitseõiguseid. Nimelt leidis Üldkohus, et nõukogu ei olnud kohustatud teavitama apellanti süüstavatest tõenditest ega andma talle võimalust olla ära kuulatud enne otsuse 2012/642/ÜVJP (1) ja rakendusmääruse nr 1017/2012 (2) vastuvõtmist.
   Kolmandaks rikkus Üldkohus õigusnormi, kui leidis, et vaidlusalustes aktides esitatud põhjendused on piisavad.
   Viimaseks rikkus Üldkohus õigusnormi, kui leidis, et vaidlusalused aktid ei ole ebaproportsionaalsed.
   
      (1)  Nõukogu 15. oktoobri 2012. aasta otsus 2012/642/ÜVJP, mis käsitleb Valgevene vastu suunatud piiravaid meetmeid (ELT L 285, lk 1).
   
      (2)  Nõukogu 6. novembri 2012. aasta rakendusmäärus (EL) nr 1017/2012, millega rakendatakse määruse (EÜ) nr 765/2006 (milles käsitletakse piiravaid meetmeid Valgevene suhtes) artikli 8a lõiget 1 (ELT L 307, lk 7).